ఎడారి అనగానే విశాలమైన ఇసుక నేల, భయంకరమైన వేడి వాతావరణం కలిగి ఉండే భూభాగం అన్న భావనే మనలో చాలా మందికి కలుగుతుంది. కాని అది పూర్తి నిజం కాదు. ఎందుకంటే సెగలు చిమ్మే ఎడారుల్లానే అతి చల్లటి మంచుతో కూడిన ఎడారులూ ఉన్నాయి. సైబీరియా లాంటి కొన్ని ఎడారులు సంవత్సరంలో కొన్ని నెలలు మంచుతో కప్పబడి ఉంటాయి. అలాగే మన హిమాలయాల్లో ఉన్న లడఖ్‌ ప్రాంతం కూడా ఓ చల్లని ఏడారిగానే పేర్కొనవచ్చు. ఎక్కడ ఎంత వర్షపాతం పడుతుందన్నదే ఎడారి ప్రాంతాన్ని నిర్ధారిస్తుంది. ఏడాదికి 25 సెంటీమీటర్ల కంటే తక్కువ వర్షపాతం నమోదయ్యే ప్రాంతాలన్నీ ఎడారుల కిందికే వస్తాయి. అందుకే అంటార్కిటికా వంటి ఖండాల్లో మంచు రూపంలో అపారమైన జలరాశులు ఉన్నప్పటికీ అవి ఎడారులుగానే పరిగణింపబడుతున్నాయి.
edaari anagaane visaalamaina isuka neela, bhayankaramaina vedi vaataavaranam kaligi unde bhuubhaagam anna bhavane manalo chala mandiki kalugutundi. kaani adhi puurti nijam kaadu. endukante segalu chimme edaarullaane athi challati manchutho kuudina edaaruluu unnaayi. cyberia lanti konni edaarulu samvatsaramlo konni nelalu manchutho kappabadi untaayi. alaage mana himalayallo unna ladakhi praantam kuudaa oo challani edaarigaane perkonavacchu. ekkada entha varshapaatam padutundannade edaari praantaanni nirdhaaristundi. edaadiki 25 centimeterla kante takkuva varshapaatam namodayye praantaalannii edaarula kindike vastaayi. anduke antarkitica vanti khandaallo manchu roopamlo apaaramaina jalaraasulu unnappatikii avi edaarulugaane pariganimpabadutunnaayi.